Matthew Caruana Galizia, it-tifel tal-ġurnalista maqtula Daphne Caruana Galizia, appella lill-Ispeaker tal-Parlament Anġlu Farrugia biex jirriżenja mill-kariga tiegħu talli qed ikompli juri ħin wara l-ieħor li "ma jridx jiddefendi l-Parlament mill-korruzzjoni". "Meta ommi kienet għadha ħajja, għamilt minn kollox biex ittiha fastidju. L-ewwel arrestajtha u tfatjha l-ħabs meta kellha 19-il sena talli kienet preżenti għal protesta kontra l-korruzzjoni u l-vjolenza taħt il-Gvern. Imbagħad fittixtha fil-Qorti talli ddeskriviet l-arrest illegali tagħha," fakkar Caruana Galizia. Hu kkundanna lil Farrugia talli, skontu, kompla jipproteġi MP li nxtrat minn persuna li qed tiġi mħarrka għall-imġieba korrotta u qed tiġi akkużata li kellha rwol fil-qtil ta' ommu. "Id-deċiżjoni tiegħek li tipproteġi MP korrott huwa tradiment sħiħ lil Malta u lil ommi li għamlet l-aktar sagrifiċċju għal pajjiżha," stqarr Caruana Galizia. Hu tkellem ukoll fuq kif Farrugia vvota kontra li l-MP Laburista Rosianne Cutajar tkun sospiża mill-Parlament u taqla' biss ċanfira. "Dak li għamilt juri lis-soċjetà li huwa permissibbli li l-ogħla istituzzjonijiet tal-pajjiż ikunu korrotti". Aqra aktar: Tbeżbiża għal Rosianne Cutajar dwar ksur ta' etika "Allegazzjonijiet bla bażi u frustranti" – l-Ispeaker Farrugia rrisponda għall-allegazzjonijiet ta' Caruana Galizia permezz tal-avukat tiegħu l-Professur Ian Refalo u stqarr li dak li qed jgħid Caruana Galizia huma allegazzjonijiet "bla bażi u frustranti". "L-ewwel nett, il-proċeduri Parlamentari jgħidulek li kull ittra għandha tkun attribwita lis-Skrivan tal-Parlament u mhux lill-Ispeaker. Din forsi ma kontx tafha għax m'għandekx esperjenza fil-prattika tal-Parlament jew fil-liġijiet ta' Malta," qalet l-ittra. L-ittra kompliet billi qalet lil Caruana Galizia li hu għandu jistudja l-liġi aħjar qabel ma jagħmel allegazzjonijiet bla bażi bħal dawn. Refalo kkonkluda l-ittra billi assigura lit-tifel tal-ġurnalista maqtula li l-Ispeaker qed jaħdem favur id-demokrazija f'Malta kif inhu meħtieġ mil-liġi Maltija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619f324e2babb_rand.td-a-rec-img{text-align:left}.td_uid_3_619f324e2babb_rand.td-a-rec-img img{margin:0 auto 0 0}